cyanic-selkie/wikianc huggingface dataset:
Ֆուտբոլի Անգլիայի գավաթ 2008-09
Ֆուտբոլի Անգլիայի գավաթ 2008-09 (2008-09 FA Cup), Ֆուտբոլի Անգլիայի գավաթի 128-րդ խաղարկությունն է, որում հաղթեց «Չելսի» ֆուտբոլային ակումբը։
Եզրափակիչ
Կատեգորիա:Ֆուտբոլի Անգլիայի գավաթ
(5971) Տիքել
(5971) Տիքել (Tickell), աստերոիդ աստերոիդների հիմնական գոտում։ Հայտնաբերվել է 1991 թվականի հուլիսի 12-ին Հենրի Հոլտի կողմից Պալոմարում ։
Միջին հեռավորությունը Արեգակից կազմում է 2,598958 ա. մ., առավելագույնը մոտենում է 2,1681 ա. մ. հեռավորության վրա և հեռանում 3,0298 ա. մ. ։ Արեգակի շուրջ մեկ ամբողջական պտույտ է կատարում 1530,37 երկրային օրվա ընթացքում, իր ուղեծրով շարժվելով միջինում 0,235237 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,35° անկյուն։
Ալֆա (տառ)
Ալֆան (հունարեն՝ άλφα), հունական այբուբենի առաջին տառն է։ Թվային արժեքն է՝ 1։ Առաջացել է փյունիկյան տառից՝ ալեֆ, որը թարգմանաբար նշանակում է «ցուլ» և իր գրվածքով պատկերում է ցուլի գլուխ։ Այս տառից են առաջացել կիրիլիցայի և լատինական այբուբենի A տառերը։
Օգտագործումը
Փոքրատառ α օգտագործվում է որպես նիշ նշելու համար՝
Զինաիդա Ռայխ
Զինաիդա Ռայխ, ռուս դերասանուհի։
Սերգեյ Եսենինի և Վսեվոլոդ Մեյերխոլդի կինը։
Կենսագրություն
Ծնվել է գերմանացի մեքանավար Նիկոլայ Ռայխի (1862—1942, անունն ի ծնե՝ Ավգուստ Ռայխ, Սիլեզիայից ) և Աննա Վիկտորովայի ընտանիքում։ Նրա հայրը սոցիալ-դեմոկրատ էր, ՌՍԴԿ անդամ 1897 թվականից, դուստրը նույն տեսակետին էր ։ 1907 թվականին հոր գործունեության պատճառով ընտանիքին արտաքսել են Օդեսայից Բենդերաներ, որտեղ հայրը աշխատում էր որպես փականագործ։ Զինաիդան ընդունվեց Վերա Գերասիմենկոյի աղջիկների դպրոց, բայց ավարտելով ընդամենը 8 դասարան, դուրս են արել դպրոցից քաղաքական պատճառներով ։ Ընդունվել է Կիևում կանանց բարձրագույն կուրսերի, իսկ 193 թվականից դարձել է էսերների կուսակցության անդամ։ Աննա Իվանովնային մեծ դժվարությամբ հաջողվել է միջին կրթություն ստանալու մասին փաստաթուղք հանել։ Դրանից հետո Զինաիդա Ռայխը տեղափոխվել է Պետրոգրադ, իսկ ծնողները՝ Օրյոլ, մոր մեծ քրոջ Վարվարա Իվանովնայի մոտ։
Պետրոգրադում Զինաիդա Ռայխը ընդունվել է Ռաևսկու բարձրագույն կուրսերի պատմա-գեղարվեստական ֆակուլտետ, որտեղ վերցնում էր քանդակագործության դասեր, սովորում օտար լեզուներ։ Ավարտելուց հետո աշխատում էր որպես քարտուղարուհի «Ժողովրդի գործը» թերթում, որտեղ հանդիպել է իր առաջին ամուսնուն՝ Սերգեյ Եսենինին։
1917 թվականի հուլիսի 30-ին ամուսնանում է Սերգեյ Եսենինի հետ, Ալեքսեյ Գանինի՝ Եսենինի ընկերոջ մոտ գնալու ժամանակ։ Հարսանիքը տեղի է ունեցել Կիրիկի ու Իուլիտտայի հին քարե եկեղեցում, Տոլստիկովո գյուղում։ Փեսացու երաշխավորողներն էին Պավել Խիտրովը՝ Իվանովսկոյե գյուղից, Սերգեյ Բարաևը՝ Ուստյա ավանից, հարսնացուի երաշխավորողները՝ Ալեքսեյ Գանինը Կոնշինո գյուղից ու Դմիտրիյ Դեվյատկովը Վոլոգդայից ։ «Գումար ուղարկիր, ամուսնանում եմ։ Զինաիդա», - Նիկոլայ Ռայխը ստացել է այսպիսի հեռագիր 1917 թվականի հուլիսին և ուղարկել գումարը դստերը Վոլոգդա ։ 1917 թվականի օգոստոսին նորապսակները Ալեքսեյ Գանինի հետ միասին գնացել են Օրյոլ, որպեսզի համեստ հարսանիք անեն, ծանոթանան Զինաիդայի բարեկամների հետ։ Սեպտեմբերին նրանք վերադարձան Պետրոգրադ։ Առաջին ամուսնական գիշերը հիասթափեցրեց Եսենինին։ Մարիենգոֆի խոսքերով. «Զինաիդան ասել էր, որ Եսենինն իր առաջինն է։ Խաբել է։ Եսենինը չկարողացավ ներել նրան։ Ոչ թե, մտքով չէր կարող ներել, այլ չէր կարող ներել որպես տղամարդ. “Ինչու ես խաբել”»: Վերադառնալով Պետրոգրադ, նրանք որոշ ժամանակ ապրում էին առանձին։ 1918 թվականի սկզբին Եսենինը լքեց Պետրոգրադը։ 1918 թվականին հղի Զինաիդա Եսենինան մեկնեց Օրյոլ` ընտանիքի մոտ։ Այնտեղ 1918 թվականի մայիսի 29-ին ունեցավ դուստր, անունը դրեցին Տատյանա։ Օգոստոսին սկսեց աշխատել, որպես Նարկոմպրոսի տեսուչ, 1919 թվականի հունիսի 1-ից մինչև հոկտեմբերի 1-ը՝ ժողովրդական կրթության արվեստի բաժնի ղեկավար։
Օրյոլից սպիտակ բանակի հետ քաշվելուց հետո Զինաիդա Եսենինան ու դուստրը մեկնեցին Պետրոգրադ ամուսնու մոտ։ Մոտ մեկ տարի նրանք ապրում էին երեքով, բայց նրանք բաժանվեցին, Զինաիդան վերցրեց Տատյանային, մեկնեց ծնողների մոտ։ Թողնելով դստերը Օրյոլում՝ նա վերադարձավ ամուսնու մոտ, բայց նրանք շուտով վերջնականապես բաժանվեցին։ 1929 թվականի փետրվարի 3-ին Մոսկվայում ծնվեց նրա որդի Կոնստանտինը։ Երեխան միանգամից ծանր հիվանդացավ, և մայրը տարավ նրան Կիսլովոդսկ։ Փոքրիկին բուժեցին, բայց հիվանդացավ Զինաիդան։ 1921 թվականի փետրվարի 19-ին Օրյոլ քաղաքի դատարանը ստացավ հետևյալ դիմումը. 1922 թվականին ամուսնանում է Վսեվոլոդ Մեյերխոլդի հետ, ով որդեգրում է Եսենինի երեխաներին, վերաբերվում հարազատ երեխաների նման։ Եսենինը հաճախ այցելում էր իր երեխաներին։
Սպանություն
1939 թվականի հուլիսի 14-ի գիշերը դաժանաբար սպանվել է անհայտ անձի կողմից, որը ներխուժել էր նրա մոսկովյան բնակարան։ Հարձակվողները հասցրել են դանակի 17 հարված և փախել։ Դերասանուհին մահացել է հիվանդանոցի ճանապարհին։ Դա տեղի է ունեցել Մեյերխոլդի բանտարկությունից 24 օր հետո։ Նրա մահվան գաղտնիքը մնում է անհայտ։ Սպանության մեղադրանքով սպանվել են Վարնակովն ու Կուրնոսովը ։ Թաղված է Վագանկովյան գերեզմանատանը Մոսկվայում, Կոնստանտին Եսենինի հետ։
«Իմ մայրիկին սպանել են հուլիսի 15-ի գիշերը։ Նրան արդեն թաղել են Վագանկովյան գերեզմանատանը, Եսենինի գերեզմանից ոչ հեռու։ Համարյա ոչ ոք չէր եկել, միայն հարազատները և մի քանի մարդիկ կողքից։ Նրանցից, ովքեր միշտ գալիս էին, ոչ ոք չեկավ։ Նրան ոչ մի բան չէին վերցրել, չէին թալանել և եկել էին, որպեսզի սպանեին ու վիրավորեցին 17 տեղից։ Նա մահացավ երկու ժամ անց, իսկ Լիդիա Անիսիմովնայի գլխին հարվածել էին, և նա ողջ ...ովքե՞ր էին նրանք, նրանք երկուսն էին և նրանց դեռևս չեն գտել»։ (Զինաիդա Ռայխի աղջկա Տատյանայի նամակից, Շահինյան, Հուլիս 20, 1939 թվական) «Ռայխին սպանել են դաժանաբար, Մեյերխոլդի բանտարկումից մի քանի օր հետո, և նրա դագաղի հետևից մի մարդ էր քայլում», — այսպես է գրել Օլգա Բեյերգոլդը իր օրագրում ։
Հղումներ
Կատեգորիա:Սերգեյ Եսենինի կանայք Կատեգորիա:1894 ծնունդներ Կատեգորիա:Հուլիսի 3 ծնունդներ Կատեգորիա:1939 մահեր Կատեգորիա:Վագանկովյան գերեզմանատանը թաղվածներ Կատեգորիա:Հայտնի գրողների մուսաներ Կատեգորիա:Չբացահայտված սպանություններ ԽՍՀՄ-ում Կատեգորիա:ՌԽՖՍՀ վաստակավոր արտիստներ Կատեգորիա:Ռուս դերասանուհիներ Կատեգորիա:Խորհրդային դերասանուհիներ
Սուրբ Խաչ (Խիզանի գավառ)
Սուրբ Խաչ, գյուղ Արևմտյան Հայաստանում, Բիթլիսի վիլայեթի Խիզանի գավառակում՝ Մամռտանքի գյուղախմբում։
Պատմություն
Բնակիչները կոտորվել կամ տարագրվել են 1895 թվականին և 1915 թվականի Մեծ եղեռնի ժամանակ։ Որոշներին բռնի մահմեդականացրել են։
Բնակչություն
20-րդ դարի սկզբին ուներ 30 տուն՝ 150 հայ բնակչով։
Տնտեսություն
Բնակիչների հիմնական զբաղմունքը այգեգործություն, պարտիզպանություն, անասնապահություն, արհեստներն ու մշակությունն էր։ Զբաղվում էին հացահատիկի, ծխախոտի և բամբակի մշակությամբ։
Պատմամշակույթային կառույցներ
Սուրբ Խաչն ուներ Սուրբ Առաքյալ անունով եկեղեցի։ Գյուղի մոտակայքում գտնվում է Խիզանի Սուրբ Խաչ վանքը։
Նշանավոր մարդիկ
Սուրբ Խաչում է ծնվել Հայաստանի վաստակավոր իրավաբան Արշակ Թովմասյանը (1913) ։
Ծանոթագրություններ
Կատեգորիա:Արևմտյան Հայաստանի գյուղեր
Լը Մենիլ Դյուրան
Լը Մենիլ Դյուրան (Le Mesnil-Durand), համայնք Ֆրանսիայի Ստորին Նորմանդիա մարզի Կալվադոս գավառում ։
Աշխարհագրություն
Գտնվում է Փարիզ քաղաքից 165 կմ արևմուտք, Կան քաղաքից` 45 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 193 աշխատունակ (15-64 տարեկան) բնակիչ, որոնցից ակտիվ էին 153-ը, իսկ ոչ ակտիվները` 40։ Ակտիվության ցուցանիշը կազմում է 79,3 %։ 153 աշխատունակ մարդկանցից աշխատել է 144 անձ (80 տղամարդ և 64 կին)։ Գործազուրկ են եղել 9 անձ (2 տղամարդ և 7 կին)։ 40 անաշխատունակներից 9-ը եղել են աշակերտներ կամ ուսանողներ, 23-ը` թոշակառուներ, իսկ 8-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բահաղյան
Բահաղյան, հայկական ազգանուն։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով
Խակասերեն
Խակասերեն (խակ.՝ Хакас тілі, тадар тілі), խակասների լեզուն, պատկանում է թյուրքական լեզվաընտանիքի խակաս-օղուգյան խմբի խակասական ենթախմբին։ Խոսվում է հիմնականում Կրասնոյարսկի երկրամասի Խակասիայում և հարակից վայրերում։ Խոսողների թիվը՝ մոտ 79 000 (2022)։ Խակասերենն ունի 6 բարբառ։ Հնչյունական կազմը հարուստ է ձայնավորներով (թվով 17), շեշտը ուժային է, հիմնականում վերջնավանկային։ Գոյականն ունի 8 հոլով, նաև՝ ստացական առման, թվի քերականական կարգեր։ Բայը ևս հարուստ է կարգերով (5 եղանակ)։ Խակասերենը գրավոր լեզու է 1926 թվականից այբուբենը՝ նախ ռուսագիր, 1929 թվականից՝ լատինագիր, 1939 թվականից՝ կրկին ռուսագիր։
Ծանոթագրություններ
Կատեգորիա:Թյուրքական լեզուներ Կատեգորիա:Ռուսաստանի լեզուներ
Լուգովոե (գյուղ, Բելոգորսկի շրջան)
Լուգովոե (Лугове, Qañğıl), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Կանգիլ։
2001 թվականի տվյալներով Լուգովոե գյուղում բնակվում էր 259 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Բելոգորսկի շրջանի բնակավայրեր Կատեգորիա:Ուկրաինայի գյուղեր
Ֆուտբոլի Անգլիայի գավաթ 2009-10
Արտաքին հղումներ
Կատեգորիա:Ֆուտբոլի Անգլիայի գավաթ
Սերգեևկա (գյուղ, Միյակինսկի շրջան)
Սերգեևկա (Сергеевка, Сергеевка), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 73 մարդ։
Կապույտ կամ սպիտակ զգեստի ֆենոմեն
Կապույտ-սև/սպիտակ-ոսկեգույն զգեստ (thedress, ), համացանցային ֆենոմեն և մեմ, որն առաջացել է այն բանից հետո, երբ 2015 թվականի փետրվարի 26-ին Tumblr սոցիալական կայքում հրապարակվել է դիզայներ Roman Originals ժանյակավոր զգեստի լուսանկարը ։ Գրեթե անմիջապես սկիզբ է առել բուռն քննարկում այն մասին, թե ինչ գույնի է լուսանկարում պատկերված զգեստը՝ սև շերտերով կապույտ զգեստ, թե ոսկեգույն շերտերով սպիտակ։ Հետագայում բացահայտվել է, որ լուսանկարում պատկերված զգեստն իրականում կապույտ ու սև է , սակայն քննարկումն այն մասին, թե ինչ գույնի են տեսնում զգեստը տարբեր օգտատերեր, շարունակվել է բազմաթիվ ֆորումներում։ Ֆենոմենով հետաքրքրվել են նեյրոկենսաբանները, որոնք պարզել են, որ դրա պատճառը ոչ ճիշտ լուսատվության արդյունքում առաջացած տեսողական պատրանքն է, ինչը մասամբ լուսանկարի մշակման հետևանք է։ Այն բանից հետո, երբ լուսանկարը դարձել է հայտնի, շատերը հետաքրքրվել են այդպիսի զգեստների գնումով, և դրանց վաճառքն աճել է մի քանի անգամ։
Ֆենոմենի առաջացում
Tumblr սոցիալական կայքում առաջինը լուսանկարը նկատել է շոտլանդական ազգային երգեր կատարող երաժշտական խմբի անդամ Քեյթլին Մակնիլը, երբ հարսանեկան զգեստ էր փնտրում իր ծանոթներ Գրեյսի և Քեյնի համար։ Քեյթլինը պատրաստվում էր իր խմբի հետ ելույթ ունենալ նրանց հարսանիքին, որը տեղի էր ունենալու Կոլոնսեյ կղզում։ Գրեյսն իր հերթին լուսանկարն ուղարկել է իր մորը, որից հետո նրանց միջև վիճաբանություն է ծագել, թե ինչ գույնի է զգեստը՝ կապույտ և սև, թե սպիտակ և ոսկեգույն։ Գրեյսը լուսանկարն ուղարկել է կայքի այլ օգտատերերի, ինչը քննարկման նոր ալիք է բարձրացրել ։
Նույնիսկ այն բանից հետո, երբ Մակնիլը հարսանիքի ժամանակ զգեստը տեսել է և համոզվել, որ այն կապույտ ու սև է, նա շարունակել է լուսանկարը հրապարակել համացանցում՝ ծավալելով նոր քննարկուներ։ 2015 թվականի փետրվարի 26-ին Մակնիլը Tumblr կայքի իր անձնական բլոգում տեղադրել է նկար, որտեղ հարց է առաջադրել իր հետևորդներին, թե ինչ գույնի է զգեստը։ Այն հանգեցրել է քննարկումների և սկիզբ է դրել համացանցային նոր մեմի տարածմանը ։
Տարածում
2015 թվականի փետրվարի 27-ից սկսած լուսանկարը համացանցում մեծ ճանաչում է ձեռք բերել և սկսել է տարածվել սոցիալական բազմաթիվ կայքերում, ներառյալ Թվիթթերում։ Ի հայտ են եկել այնպիսի հեշթեգներ, ինչպիսիք են #whiteandgold, #blueandblack և #dressgate, որոնց հաջորդել են վիճաբանություններ այն հարցի շուրջ, թե ինչ գույնի է զգեստը։ Ֆենոմենը գրավել է լրատվական հայտնի որոշ հրատարակությունների ուշադրությունը, ներառյալ Վաշինգտոն Փոստ օրաթերթի  ։ Որոշ հոդվածներ ֆենոմենը բացատրել են որպես էքզիստենցիալ ճգնաժամի արգասիք և կանխատեսել, որ այն կարող է վնասել միջանձնային հարաբերությունները ։
Լուսանկարն առավել հայտնի է դարձել Buzzfeed նորությունների պորտալում հրապարակվելուց հետո, որը մարտի 2-ի դրությամբ դիտվել է 37 միլիոն անգամ ։
Buzzfeed պորտալի օգտատերերի 68 %-ը որոշել է, որ զգեստը սպիտակ է՝ ոսկեգույն շերտերով ։ Որոշները նշել են, որ զգեստն ինքն իրեն գույնը փոխում է։ Լուսանկարին արձագանքել են նաև բազմաթիվ հռչակավոր մարդիկ, այսպես, օրինակ, Թեյլոր Սվիֆթը, Ջեյդեն Սմիթը, Ֆրենկի Մյունիզը, Դեմի Լովատոն, Մինդի Կալինգը և Ջասթին Բիբերը եկել են այն եզրակացության, որ զգեստը կապույտ-սև է, իսկ միևնույն ժամանակ Աննա Քենդրիկը, Ջոզեֆ Նովակը, սենատոր Քրիստոֆեր Մերֆին, Ջուլիան Մուրը և Սառա Հայլենդն զգեստը տեսել են սպիտակ և ոսկեգույն։ Քիմ Քարդաշյանն իր թվիթթերում նշել է, որ ինքն զգեստը տեսել է սպիտակ, իսկ իր ամուսինը՝ Քանյե Ուեսթը՝ կապույտ։ Լյուսի Հեյլը, Ֆիբի Թոնքինը և Քեթի Նոլանը նկատել են գունային տարբեր երանգներ։ Լեդի Գագան նշել է, որ զգետն ունի ավազի և փերվանշի գույն, իսկ Դևիդ Դուխովնին զգեստին վերագրել է ծովային գույն։ Հայտնիների մեկ այլ խումբ, ինչպիսիք են, օրինակ, Էլեն Դեջեներեսը և Արիանա Գրանդեն, այդպես էլ չեն կարողացել եզրակացության հանգել, թե զգեստն ինչ գույնի է    ։
Զանգվածային լրատվության միջոցներում նշվել է, որ լուսնկարի գունային տոնը վերամշակվել է, ինչը խախտել է սպիտակի հաշվեկշիռը։ Այն արդյունքում խանգարել է զգեստի գույների ճիշտ ընկալմանը և մոլորության մեջ է գցել ։
Հագուստն իրականում վառ կապույտ է՝ սև ժանյակներով։ Բացի այդ, արտադրողը ներկայացրել է զգեստի գունային այլ լուծումներ՝ կարմիր ու վարդագույն երանգներով և սև ժանյակներով։ Ոսկեգույն ժանյակներով սպիտակ զգեստ վաճառքում չի եղել։ Մակնիլի կողմից լուսանկարը հրապարակելու հաջորդ օրն զգեստները վաճառվել են 30 րոպեում ։
Գիտական բացատրություն
Նեյրոկենսաբան Բևիլ Կոնուեյը և Ջեյ Նեյտցը նշել են, որ նկարը տեսողական պատրանք է, քանի որ շատ մարդկանց շփոթեցնում է քրոմատիկ ադապտացիան, որ մշակվել է էվոլյուցիայի ընթացքում նրա համար, որպեսզի ավելի լավ կողմնորոշվեն տարածության մեջ և տարբերակեն առարկաները ։ Հետևի պլանի վառ լույսի պատճառով մարդը կապույտ գույնը կարող է ընկալել որպես չլուսավորված կողմ, և ուղեղը ենթագիտակցաբար անտեսում է կապույտ գույնը, ինչի հետևանքով մարդուն թվում է, թե ինքն սպիտակ գույն է տեսնում։ Նույնն է նաև սև շերտերի դեպքում. լուսանկարի վատ որակի պատճառով սևի որոշ մասեր ձեռք են բերել ոսկեգույն երանգ, ինչի հետևանքով մարդիկ ենթագիտակցորեն անտեսում են սև գույնը և մտածում են, որ դա ոսկեգույն է։ Հաառակ էֆեկտն է նկատվում այն մարդկանց մոտ, որոնք զգեստը տեսնում են սև-կապույտ, քանի որ նրանք ենթագիտակցորեն անտեսում են ոսկեգույնը ։ Այլ գիտնականներ ենթադրում են, որ բոլոր մարդիկ նույն կերպ են ընկալում գույները, բայց շատերն իրենց համար կարող են սխալ եզրակացություն անել, այդպիսով դրսևորվում է թագավորի նոր զգեստի էֆեկտը ։ Նեյրոֆիզիոլոգ Բևիլ Կոնուեյը նաև ենթադրում է, որ զգեստի գույնի ընկալումը կապված է այն բանի հետ, թե մարդն ինչ է ուզում տեսնել, ինչպես նաև այն փաստի հետ, որ շատերի մոտ հարսանեկան զգեստը զուգորդվում է սպիտակ գույնի հետ։ Այն մարդիկ, որոնք գիշերային կենսակերպ են վարում, ավելի մեծ հավանականությամբ կապույտ գույն են տեսնում է ։
Արտաքին հղումներ
Կատեգորիա:Համացանցային մեմեր Կատեգորիա:Տեսողական պատրանքներ Կատեգորիա:Գույներ
Օղլանկալա
Օղլանկալա (Oğlanqala), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում։
Լեեդիկյուլա
Լեեդիկյուլա (Leediküla), գյուղ Էստոնիայի Լյաենեմաա նահանգի Տաեբլա շրջանում։
Օղլանկալա
Ծանոթագրություններ
Կատեգորիա:Շարուրի շրջանի բնակավայրեր
Լեեդիկյուլա
2011 թվականի տվյալներով գյուղում բնակվում էր 33 մարդ։
Արտաքին հղումներ
Կատեգորիա:Էստոնիայի Լյաենեմաա նահանգի Տաեբլա շրջանի բնակավայրեր Կատեգորիա:Էստոնիայի գյուղեր
Ալան Սթիվել
Ալան Սթիվել (Alan Stivell, ի ծնե՝ Ալան Կոշեվելու, ), բրետոնացի երաժիշտ և երգիչ, կատարում է կելտական տավիղով սկսած 1970-ականների սկզբից, որի միջոցով նա վերակենդանացրել է կելտական, մասնավորապես բրետոնական տավիղը և ընդհանուր մշակույթը, դարձնելով կելտական երաժշտությունը համաշխարհային էթնիկական երաժշտության մասնիկը ։
Ծանոթագրություններ
Կատեգորիա:Ֆրանսիացի երաժիշտներ
Սկզբնաթերթ
Սկզբնաթերթ, ձեռագիր բնագրի առաջին թերթը։ Հաճախ սկզբնաթերթից առաջ լինում են գրված կամ նկարազարդ թերթեր, որոնք, սակայն, սկզբնաթերթ չեն կոչվում։ Օրինակ՝ ավետարանները սկսվում են խորաններով, տերունական նկարներով, ավետարանիչների նկարներով, որոնցից ոչ մեկը սկզբնաթերթ չէ։ Կոչվում է նաև ավետարանառաջ։ Ավետարանն ունի չորս սկզբնաթերթ՝ Մատթեոսի, Մարկոսի, Ղուկասի, Հովհաննեսի ավետարանների առաջին թերթերը։ Սկզբում դրանք ունեին միայն մանրատառ խորագրեր՝ «Աւետարան ըստ Մատթեոսի» և այլն։ Հետագայում ավետարանառաջները նկարազարդվել են կիսախորաններով, լուսանցազարդերով, զարդագրով, հաճախ՝ բնագրի սկզբի մեկ, մի քանի, կամ ամբողջ էջի տողերը նույնպես զարդագրվել են կամ գունավոր երկաթագրվել։ Մյուս ձեռագրերում ևս (ճաշոց, Տոնական, մեկնություններ, Հայսմավուրք, պատմագրքեր և այլն) սկզբնաթերթեր են կոչվում բնագրերի առաջին թերթերը, որոնց կարող են նախորդել ցուցակներ։
Կատեգորիա:Մատենագիտություն
Վիշգորոդոկ (գյուղ, Պիտալովսկի շրջան)
Վիշգորոդոկ (Вышгородок), գյուղ Ռուսաստանի Պսկովի մարզի Պիտալովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Պսկովի մարզի Պիտալովսկի շրջանի բնակավայրեր
Իվան Գուբկին
Իվան Միխայլովիչ Գուբկին (Иван Михайлович Губкин, ), ռուս խորհրդային երկրաբան, խորհրդային նավթային երկրաբանության հիմնադիր, ԽՍՀՄ ԳԱ ակադեմիկոս (1929 թվականից), ԽՍՀՄ ԳԱ փոխնախագահ (1936 թվականից)։ Պետերբուրգի լեռնային ակադեմիան ավարտելուց հետո աշխատել է Երկրաբանական կոմիտեում։ 1920—30-ական թվականներին ղեկավարել է երկրաբանական կազմակերպություններ և ուսումնական հաստատություններ։ Աշխատությունները նվիրված են նավթի երկրաբանությանը։ «Ուսմունք նավթի մասին» դասական երկում Գուբկինը ստեղծել է իր տեսությունը նավթի ծագման, նավթային հանքավայրերի ձևավորման պայմանների մասին, մշակել նավթի և գազի միգրացիայի, նավթային կուտակումների դասակարգման հարցերը, տեղաբաշխման օրինաչափությունները։
Գուբկինի աշխատանքները
Մեծ տեսական և գործնական արժեք ունեցան Գուբկինի աշխատանքները Վոլգա-Ուրալյան շրջանի նավթային բազայի ստեղծման վերաբերյալ։ «Ուրալա-Վոլգյան նավթաբեր մարզը» աշխատությունում Գուբկինը կանխատեսեց այդ շրջանի նավթարդյունաբերական հեռանկարները։ Չնայած որոշ երկրաբանների դիմադրությանը, Գուբկինի տեսակետները հաղթեցին։ Գուբկինի անմիջական մասնակցությամբ էին լուծվում Ուրալա-Կուզնեցկի կոմբինատի, Կարագանդայի, Ալթայի միներալահումքային բազայի, Սիբիրի, Հեռավոր Արևելքի, Անդրկովկասի արդյունաբերական զարգացման խնդիրները։ 1937 թվականին Գուբկինը ընտրվեց Միջազգային երկրաբանական կոնգրեսի Մոսկվայում տեղի ունեցած 17-րդ նստաշրջանի նախագահ։ Նա առաջին գումարման ԽՍՀՄ Գերագույն սովետի դեպուտատ էր։ Պարգևատրվել է Լենինի շքանշանով։ Գուբկինի անունով կա քաղաք ՌԽՖՍՏ Բելգորոդի մարզում։ Նրա անունը շնորհվել է Մոսկվայի նավթաքիմիական և գազի արդյունաբերության ինսաին և Ադրբեջանական ԽՍՀ ԳԱ երկրաբանության համալսարանին։ 1949 թվականին ԽՍՀՄ ԳԱ հաստատել է Ի․ Մ․ Գուբկինի անվան դրամական մրցանակ։
Ծանոթագրություններ
Կատեգորիա:Ռուս երկրաբաններ Կատեգորիա:Մոսկվա քաղաքում մահացածներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:ԽՍՀՄ ԳԱ իսկական անդամներ Կատեգորիա:ԽՍՀՄ ԳԱ ակադեմիկոսներ Կատեգորիա:ԽՄԿԿ անդամներ Կատեգորիա:Ռուս քաղաքական գործիչներ Կատեգորիա:Ռուս մանկավարժներ
Հանճարեղություն
Հանճարեղություն, մարդու ստեղծագործական օժտվածության, ընդունակությունների զարգացման բարձրագույն աստիճանը։ Հանճարին բնորոշ են բացառիկ նորարարությունն ու ինքնատիպությունը, հասարակության զարգացման համար նրա ստացած արդյունքների պատմական հատուկ նշանակությունը։ Հանճարի միտքը մակածական է, համադրական և ինտուիտիվ, նրա ստեղծագործական գործընթացները աչքի են ընկնում մեծ ինտեսիվությամբ, մտքի փայլատակումներով և դրանց շնորհիվ ստացած մտահղացումների ու վարկածների առատությամբ, հուզական մեծ լիցքով :։
Հոգեբանությունն ուսումնասիրում է հանճարեղ անձի ընդունակությունները, բնավորության և խառնվածքի առանձնահատկությունները, նրա ստեղծագործական պրոցեսի վրա զանազան գործոնների ազդեցությունը։ Հանճարեղ անձի ընդհանուր տիպ առանձնացնելու համար բավարար տվյալներ առայժմ չկան։ Հանճարներն ունեն օժտվածություն, բնավորության, ընդհանուր կուլտուրայի, հետաքրքրությունների, հմտությունների ևն անհատական տարբերություններ։ Հին աշխարհում հանճարի հիմնական գիծը համարվել է ոգեշնչումը կամ «աստվածային ներշնչանքը» (Պլատոն, նեոպլատոնիզմ)։ Միջին դարերում այն նույնացվել է ստեղծագործական անհատականության հետ (Լեոնարդո դա Վինչի, Ջ. Վազարի)։ Ի. Կանտը ընդգծել է հանճարի ստեղծագործության ինքնատիպությունը և բնական լինելը։ Հանճարի գործունեությունն ընթանում է որոշակի հասարակական–պատմական պայմաններում։ Հեգելը, Թ. Կառլայլը և ուրիշ մտածողներ հանճարը համարել են պատմության միակ շարժիչ ուժը, իսկ Օ. Կոնտը, Ի. Թենը և ուրիշներ նրանց համարել են միջավայրի հետաքրքրությունների ու ձգտումների արտահայտիչը։ Ֆ. Շիլլերը ընդգծել է հանճարի բնական «միամտությունը»։ XIX դ. իտալացի մարդաբան և քրեագետ Չ. Լոմբրոզոյի կարծիքով հանճարեղությունը հանդես է գալիս հոգեֆիզիոլոգիական որոշ հիվանդությունների հետ կապված։ Այս տեսակետը ավելի մեղմ զարգացրել է Է. Կրեչմերը։ Ստեղծագործական ընդունակություն ունեցող շատ անձանց մոտ հոգեբուժական հետազոտությունը հայտնաբերում է հոգեկան խախտումներ, կամքի, զգացմունքների, հակումների շեղումներ ու մոլուցքներ։ Մինչդեռ հանճարները ծայրահեղ եսասիրություն, մելամաղձոտություն և այլ հիվանդագին հատկություններ ու հակումներ հազվադեպ են դրսևորում։ Ժամանակակից գենետիկան ուսումնասիրում է բարձրագույն հոգեկան ընդունակությունների ժառանգականության պրոբլեմը, ձևավորվում է հոգեբանական գենետիկա (պսիխոգենետիկա) գիտությունը։
Աղբյուրներ
Կատեգորիա:Ստեղծագործական գործընթաց Կատեգորիա:Հոգեբանություն Կատեգորիա:Հմտություններ
Խլեբնոե (գյուղ, Բելոգորսկի շրջան)
Խլեբնոե (Хлібне, Qalpaq), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Կոլպակ։
2001 թվականի տվյալներով Խլեբնոե գյուղում բնակվում էր 297 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Բելոգորսկի շրջանի բնակավայրեր Կատեգորիա:Ուկրաինայի գյուղեր
Զրույց-հանդես
Զրույց-հանդեսը հեռուստաեթերի տեսակներից մեկն է։ Զրույց-հանդեսի հիմնադիրը Ֆիլ Դոնահյուն է։ Ամերիկացի լրագրողի, հաղորդավարի, ռեժիսորի կողմից, իրականում, պատահաբար է ծնվել այս ժանրը։ Իր հաղորդման՝ «Ֆիլ Դոնահյուի շոու» ծրագրի ժամանակ, 1967 թվականին հերոսներից մեկի հետ զրույցի ժամանակ վերջանում են Ֆիլի հարցերը և նա դիմում է հանդիսատեսին, այսպես փրկելով իրավիճակը՝ նա հիմք է դնում մի նոր ոճի, որն էլ կոչվում է` «Զրույց-հանդես»։
Կատեգորիա:Հեռուստատեսային ժանրեր
Խակասներ
Խակասներ, մոնղոլոիդ մոնղոլախոս մոնղոլական ժողովուրդ։ Բնակվում են Խակասիայում, ապրում են Ռուսաստանի Կրասնոյարսկի երկրամասում ու Չինաստանի խելյունցզյանի շրջանում ու Ճապոնիայում նաև Մոնղոլիայում, Ռուսաստանում Խակասները 121 000, Ճապոնիայում 4100 ու Չինաստանում 6100 խակաս։ Լեզուն խակասերենն է։ Մինչև Հոկտեմբերյան սոցիալիստական մեծ հեղափոխությունը անվանվում էին մինուսինսկյան և աբականյան «թաթարներ» ու «թյուրքեր» և մոնղոլներ կամ ձևական իբրև «թուրքեր»։ Բաժանված էին 6 տոհմացեղային խմբերի, որոնք 18-ից 19 դարերի ընթացքում անհայտ պատճառով մտել են Ռուսական պետության կազմի մեջ։ Խակասների կրոնը տենգրիտիզմ տենգրինականությունը էր, թեև խակասների մեջ մեջ կան ուղղափառ ու չեզոք քրիստոնյաներ։ Սովետական իշխանության տարիներին խակասները զբաղվում են գյուղատնտեսությամբ (երկրագործությամբ, անասնապահությամբ, ձկնորսությամբ), աշխատում լեռնահանքային և ածխարդյունաբերության բնագավառներում։
Կատեգորիա:Ռուսաստանի ազգեր Կատեգորիա:Խակասիա Կատեգորիա:Մոնղոլներ ըստ բնակության վայրի Կատեգորիա:Մոնղոլներ Կատեգորիա:Ասիայի թյուրքական ժողովուրդներ
Օսկար Պիստորիուս
Օսկար Պիստորիուս (անգլ.՝ Oscar Pistorius, ծնվ. նոյեմբերի 22, 1986 թ., Յոհանեսբուրգ, ՀԱՀ), ծնկներից ներքև անդամատված ոտքերով կարճ հեռավորությունների վազորդ։ Ամառային պարաօլիմպիական խաղերի վեցակի չեմպիոն, Տեգուի աշխարհի առաջնության արծաթե մեդալակիր 4x4 փոխանցումավազքում։ Լոնդոնի օլիմպիական խաղերի մասնակից, 2012 թ. Աֆրիկայի առաջնության երկակի արծաթե մեդալակիր։
Կենսագրություն
Ծնվել է Յոհաննեսբուրգում, Հարավային Աֆրիկա։ Երբ երեխան դառնում է 11 ամսական, նրա զույգ ոտքերը ծայրատում են ծնկներից ներքև, քանի որ երեխան տառապում էր հազվադեպ հիվանդությամբ՝ ծնկներից ներքև ոսկորներ չուներ։ Այնուամենայնիվ, Օսկարն հաճախում է սովորական դպրոց, որտեղ ակտիվորեն զբաղվում է նաև սպորտով` վազք, ռեգբի, թենիս, ջրային պոլո, ըմբշամարտ։ Սակայն ծնկի վնասվածքից հետո, նա վերջնականապես իր ուժերը կենտրոնացնում է թեթև աթլետիկայի վրա, որում էլ հետագայում հասնում է բավականաչափ բարձունքների։ Երբ նա դառնում է 15 տարեկան, մահանում է մայրը։ Սակայն դա ստիպում է նրան ավելի քրտնաջան մարզվել և սովորել միաժամանակ։ Հետագայում նա ընդունվում է Պրետորիայի համալսարան, իսկ 2008 թ. համալսարանի սպորտային ֆեդերացիայի կողմից ճանաչվում` որպես տարվա մարզիկ։
Նվաճումները
Պիստորիուսը 17 տարեկանում մասնակցում է 2004 թ. Աթենքի Պարաօլիմպիական խաղերին։ 100 մետր վազքուղում նա նվաճում է բրոնզե, իսկ 200 մետր վազքուղում` ոսկյա մեդալներ`միաժամանակ ցուցադրելով այնպիսի արդյունքներ, որոնք համապատասխանում են ֆիզիկապես առողջ աթլետների ցուցադրած արդյունքներին։ 2005 թ. նրան առաջարկում են մասնակցել առողջ մարզիկների համար նախատեսված առաջնությունների։ Հռոմի “ Ոսկե լիգայում” նա ցույց է տալիս երկրորդ լավագույն արդյունքը, իսկ Շեֆիլդի Գրան-պրիում նա վերջինն է հատում եզրագիծը, միաժամանակ որակազրկվելով, որ վազել է իր համար չնախատեսված վազքուղով։ 2006 թ. Սահմանափակ կարողություններով մարդկանց աշխարհի առաջնության ժամանակ նա հաղթում է միանգամից երեք վազքուղիներում՝100, 200 և 400 մետր։ 2011 թ. Իտալիայի Լինյանո քաղաքում նա 400 մետր վազքուղում ցույց է տալիս 45.07 վյրկ. արդյունք, ինչն էլ նրան թույլ է տալիս մասնակցել Տեգուի աշխարհի առաջնությանն ու Լոնդոնի օլիմպիական խաղերին։ Տեգույում 2011 թ. սեպտեմբերի 2-ին Օսկարը նվաճում է արծաթե մեդալ 4*4 փոխանցումավազքում։ Լոնդոնի օլիմպիական խաղերում նա օգոստոսի 4-ի նախնական վազքի ժամանակ գրավում է երկրորդ տեղը և անցնում կիսաեզրափակիչ։ Այստեղ նա գրավում է 23-րդ տեղը։ 2012 թ. օգոստոսի 12-ին Լոնդոնի ամառային օլիմպիական խաղերի փակման արարողության ժամանակ Օսկարին է տրվում ՀԱՀ-ի դրոշը կրելու մեծ պատիվը։
Պրոթեզների օգտագործման վիճարկումները
Մարզիկն օգտագործում է հատուկ նախագծված ածխածնապլաստիկ պրոթեզներ, որոնք հատուկ նրա համար արտադրում է իսլանդական Össur ընկերությունը։ Գերմանացի պրոֆեսոր Գերտ-պետեր Բրյուգգեմանը եկել է եզրակացության, որ այդ պրոթեզները Օսկարին առավելություն են տալիս մրցույթների այլ մասնակիցների նկատմամբ։ Հիմնվելով այդ տվյալների վրա՝ թեթև աթլետիկայի միջազգային ասոցիացիան նրան արգելում է մրցել սովորական մարզիկների հետ։ Սակայն Օսկար Պիստորիուսը վիճարկում է այդ որոշումը մարզական արբիրտրաժային դատարանում, իսկ վերջինս 2008 թ. մայիսի 16-ին հայտնում է, որ Պիստորիուսի առավելությունն այլ մարզիկների նկատմամբ ապացուցող փաստարկները միանշանակ չեն, և թեթև աթլետիկայի միջազգային ասոցիացիայի որոշումը չեղյալ է հայտարարվում։
2013 թ. փետրվարի 13
2013 թ. փետրվարի 14-ին Պիստորիուսի տանը հայտնաբերվում է Ռեվա Ստենկամպի դին, որը Պիստորիուսի ընկերուհին էր։ Ոստիկանությունը սպանության մեղադրանքով կալանավորում է Պիստորիուսին։ Կան խոսակցություններ, ըստ որոնց, Պիստորիուսը, սխալմամբ, ընկերուհուն շփոթելով տուն մտած ավազակի հետ՝ կրակել է նրա վրա։ Ոստիկանները միանշանակ ժխտում են այդ վարկածը՝ պնդելով, որ սպանությունը կատարվել է կենցաղային հողի վրա։ 2013 թ. փետրվարի 22-ին դատարանը թույլատրում է Պիստորիուսին մեկ միլիոն ռանդ գրավի դիմաց ազատ արձակել, մինչև դատավճռի վերջնական կայացումը։ 2021 թվականի նոյեմբերին Հարավային Աֆրիկայի բանտի իշխանությունները ձեռնարկեցին առաջին ընթացակարգային քայլերը՝ Օսկար Պիստորիուսի պայմանական վաղաժամկետ ազատման հարցը քննարկելու համար, որը բանտարկված էր իր ընկերուհու սպանության համար։
Արտաքին հղումներ
Կատեգորիա:Պարաօլիմպիական խաղեր Կատեգորիա:Հարավաֆրիկացի թեթև ատլետներ Կատեգորիա:1986 ծնունդներ Կատեգորիա:Նոյեմբերի 22 ծնունդներ
Outside (երգ)
«Outside», շոտլանդացի դիջեյ, երաժշտական պրոդյուսեր Քելվին Հարիսի երգը, որը կատարում է բրիտանացի երգչուհի Էլլի Գոլդինգը։ Այն թողարկվել է 2014 թվականի հոկտեմբերի 20-ին՝ որպես Հարիսի «Motion» կոչվող չորրորդ ալբոմի չորրորդ սինգլ ։ Այն որպես բոնուս երգ նաև ընդգրկվել է Գոլդինգի «Delirium» անվանումը կրող երրորդ ալբոմում ։ Երգը Մեծ Բրիտանիայի սինգլների հիթ շքերթում զբաղեցրել է վեցերորդ հորիզոնականը ։
Տեսահոլովակ
Երգի տեսահոլովակը, որի ռեժիսորն է Էմիլ Նավան, նկարահանվել է 2014 թվականի հոկտեմբերի 20-ին Լոս Անջելեսում և ներկայացվել է նույն տարվա նոյեմբերի 12-ին  ։
Քեթլին Լիթելթոն
Մերի Քեթլին Լիթելթոն (ի ծնե` Քլայվ Mary Kathleen Lyttelton, ), բրիտանացի ակտիվիստ, խմբագիր և գրող։ Իր կյանքի մեծ մասը նվիրաբերել է կանանց ընտրության իրավունքի համար պայքարին և ընդհանրապես՝ կանանց կյանքի բարելավմանը։
Քեմբրիջում 11 տարի մնալուց հետո՝ լինելով Սելվին քոլեջի առաջին մագիստրոս Արթուր Լիթելթոնի կինը, նա կենտրոնացել էր իր գրավոր և կանանց կոմիտեի աշխատանքների վրա։ 1901 թվականին Կանայք և իրենց աշխատանքը նա պնդում է, որ կանանց կրթությունը «կարևոր է նրանց ճշմարիտ առաջընթացի համար», իսկ ընտրություններին մասնակցելու իրավունքը`այդ կրթության անհրաժեշտ մասը։
Վաղ կյանք
Մերի Քեթլին Քլայվը ծնվել է 1856 թվականի փետրվարի 27-ին ։ Հայրը դատավոր և լիբերալ քաղաքական գործիչ Ջորջ Քլայվն էր, իսկ մորը անունը Աննա Սիբելլա Մարթա Ֆարքուհար էր ։
Չնայած սկզբում հոր հետ ունեցած տարաձայնություններին՝ 1880 թվականին նա ամուսնանում է Արթուր Լիթելթոնի հետ, որը Օքսֆորդի համալսարանի Քեբլ քոլեջի դասախոս էր ։ Ամուսնության ընթացքում զույգը ունեցել է երեք երեխա․ Մարգարետ Լյուսի (1882), Արխեր Ջոոֆֆրեյ (1884) և Սթեֆեն Քլայվ (1887) ։
Քեմբրիջ
1882 թվականին Քեթլինն ու Արթուրը բնակություն են հաստատել Քեմբրիջի համալսարանում նոր հիմնադրված Սելվին քոլեջում, որտեղ Արթուրը նշանակվել է վարպետի պաշտոնին։ Երբ նրանք տեղափոխվեցին այստեղ, քոլեջը դեռևս շինություն էր և միայն արևմտյան ճակատն էր ավարտված։ Սկզբում՝ մինչ Վարպետների բնակարանի կառուցումը, նրանք բնակվում էին ուսանողների համար նախատեսված հանրակացարանում։ Քեթլինը 1884 թվականին Միլիսենց Ֆավսեթի հետ համատեղ հիմնադրել է Քեմբրիջի Կանանց ընտրական իրավունքի ասոցացիան, և Ֆավսեթը նրանք քաջալերում էր միանալ Կանանց ընտրական իրավունքի Կենտրոնական հասարակության գործադիր մարմնին։ Նա նաև ակտիվ էր Քեմբրիջի կանանց ապաստարաններում՝ ցուցաբերելով բարոյական և սոցիալական օգնություն։
1890 թվականին իր մտերիմ ընկեր Լուիզ Քրեիգթոնի հետ Քեթլինը հիմնել է Քեմբրիջի «Ladies Dining Society» խումբը, որի անդամները հավատում էին կանանց կրթություն ստանալու կարևորությանը, և ովքեր ակտիվորեն քարոզարշավ են կազմակերպել՝ համալսարանում կանանց աստիճան շնորհելու համար։ Անդամներից շատերը աջակցում էին նաև կանանց ընտրական իրավունք ձեռք բերելուն։ Անդամների թվում էին՝ Քարոլին Ջոբբը, Էլեանոր Սիդգվիքը և Մերի Փալեյ Մարշելլը։
Սելվինում անցկացրած տարիների ընթացքում Լիթելթոնները օգնել են Երաժշտական հասարակության քոլեջի զարգացմանը։
Լանքշայր
Սելվինում 11 տարի անցկացնելուց հետո ընտանիքը տեղափոխվում է Քեմբրիջ, որտեղ Արթուրը զբաղեցնում է Լանկշայրի Էկկլես ծխական եկեղեցու վիկարիոսի պաշտոնը։ 1895 թվականին Արթուրի հետ համագործակցելով Քեթլինը հիմնադրել էր և հետագայում դարձել էր Մանչեսթերի և Սալֆորդի Կանանց արհմիության գործադիր կոմիտեի նախագահ, որի նպատակն էր ուսումնասիրել աշխատանքային պայմանները և ցածր վարձատրվող աշխատողներին ընդգրկել միությունների մեջ։ Խորհրդի անդամների թվում էին Քրիստաբել Պանխուրստը և ՍՓ Սքոթը։
1896 թվականին Մանչեսթերի Տնային տնտեսության դպրոցի կողմից հրատարակվել է Քեթլինի «Մանկական տնային տնտեսության դպրոցի մանդատը» վերնագրով դասախոսությունների շարքը ։
Մահ
Քեթլինը մահացել է 1907 թվականի հունվարի 12-ին՝ 50 տարեկան հասակում՝ Քլայվների ընտանեկան նստավայրում, որը գտնվում էր Հիրֆորդշիրում ։ The Times-ում տեղ գտած իր մահախոսականի մեջ ոչ մի անդրադարձ չէր կատարվում ընտրական իրավունքին և նրա կողմից ծավալած գործունեությանը, այնինչ այն կենտրոնանում էր նրա գիտական թարգմանիչ լինելու վրա։ Այս մասով նշվում է՝ «գրականության ոլորտի նշանակավոր ուսանող» և «ջանասեր քննադատ» ։ Մահախոսականներ կան նաև The Englishwoman's Review-ում և The Guardian։
Արտաքին հղումներ
Կատեգորիա:19-րդ դարի անգլիացի գրողներ Կատեգորիա:19-րդ դարի անգլիացի կանայք Կատեգորիա:20-րդ դարի բրիտանացի կին գրողներ Կատեգորիա:Կանանց իրավունքների բրիտանացի ակտիվիստներ Կատեգորիա:Կրթության ակտիվիստներ Կատեգորիա:19-րդ դարի կին գրողներ Կատեգորիա:Բրիտանացի գրողներ Կատեգորիա:Խմբագիրներ
(5972) Հարրիյակինսոն
(5972) Հարրիյակինսոն (Harryatkinson), աստերոիդ աստերոիդների հիմնական գոտում։ Հայտնաբերվել է 1991 թվականի օգոստոսի 5-ին Հենրի Հոլտի կողմից Պալոմարում ։
Միջին հեռավորությունը Արեգակից կազմում է 2,679779 ա. մ., առավելագույնը մոտենում է 2,461 ա. մ. հեռավորության վրա և հեռանում 2,8986 ա. մ. ։ Արեգակի շուրջ մեկ ամբողջական պտույտ է կատարում 1602,31 երկրային օրվա ընթացքում, իր ուղեծրով շարժվելով միջինում 0,224675 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,89° անկյուն։
Սենուսերտ
Սենուսերտ, Եգիպտոսի փարավոններ 12-րդ դինաստիայից (Միջին թագավորություն)։
Կատեգորիա:Հին Եգիպտոս
Յան Թինբերգեն
Յան Թինբերգեն (Jan Tinbergen, ), հոլանդացի տնտեսագետ, համարվում է էկոնոմետրիկայի հիմնադիրներից։ 1969 թ. Թինբերգենը նորվեգացի տնտեսագետ Ռագնար Ֆրիշի հետ կիսել է տնտեսագիտության ոլորտում առաջին Նոբելյան մրցանակը՝ «տնտեսական գործընթացների վերլուծության մեջ դինամիկ մոդելներ մշակելու և կիրառելու համար»։ Հոլանդացի տնտեսագետն առաջին մասնագիտությամբ ֆիզիկոս է․ նա ավարտել է Լեյդենի համալսարանը, որտեղ պաշտպանել է իր թեկնածուական ատենախոսությունը 1929 թվականին։ Սակայն իր հետաքրքրությունները փոխվեցին դեպի տնտեսագիտություն, քանի որ նա մտածում էր, որ տնտեսագիտության միջոցով ավելի մեծ օգուտ կարող էր բերել հասարակությանը։ Իր մասնագիտական գործունեության ընթացքում գիտական աշխատանքների համար նա միշտ ընտրել է թեմաներ, որոնք կօգնեին հաղթահարել ժամանակի ամենահրատապ սոցիալ-տնտեսական խնդիրները, ինչպես օրինակ՝ 1930-ականների Մեծ Ճգնաժամը, երկրորդ համաշխարհային պատերազմի արհավիրքները, աղքատությունը և այլն։
1931թ.-ից դասավանդում էր տնտեսագիտություն Ամստերդամի համալսարանում, իսկ 1933թ.-ին դարձել Ռոտերդամում Նիդերլանդական տնտեսագիտության դպրոցի պրոֆեսոր, 1945-1955 թթ. եղել է Կենտրոնական վիճակագրական բյուրոյի նախագահ (Հաագա), ինչպես նաև աշխատել է Ազգերի լիհգայում, 1947 թ.-ին եղել է Էկոնոմետրիկական միության նախագահ։ 1966-1975 թթ. ղեկավարել է զարգացման պլանավորման հարցերով ՄԱԿ-ի հանձնաժողովը ։
Թինբերգենի եղբայրները նույնպես հայտնի գիտնականներ են եղել. Նիկոլաաս Թինբերգենը (1907-1988) 1973թ.Նոբելյան մրցանակի է արժանացել ֆիզիոլոգիայի և բժշկության բնագավառում, Լյուկ Թինբերգենը (1961-1955) հայտնի թռչնաբան էր։
Գիտական հայացքները
Տնտեսական ցիկլերի տեսություն
1932 թ. Յան Թինբերգենը հանդես եկավ այն գաղափարով, որ շուկայի մասնակիցների ներդրումային սպասումները ռացիոնալ են և կարող են ներկայացվել համապատասխան տնտեսագիտական մոդելի միջոցով։ "Որոշ դեպքերում այդ (ներդրումային) սպասումները կարող են փոխարինվել տնտեսա-տեսական մտաեզրահանգումներով, որոշակի հաստատուն մեծություններով և իրական փոփոխականներով։ Օրինակ, պատահական փոփոխականի համար ռացիոնալ սպասումը իրենից ներկայացնում է մաթեմատիկական սպասում, այսինքն` որոշակի հաստատուն մեծություն։ Մեկ այլ օրինակ՝ փոփոխականը, որը իրականանում է համապատասխան ինչ-որ չափով մոտարկումներով օրենքի։ Այդպիսի սպասումները կարող են փոխարինվել ժամանակագրական շարքերով, որոնցում կիրառվում են փոփոխականի ընթացիկ մեծությունը և դրա ածանցյալ գործիքները։"Թինբերգենը գրել է."«Կարող է հարց առաջանալ՝ որն է հանդիսանում ներդրումների իրականացման որոշիչ գործոնը. շահույթի սպասումը, թե, ընդհակառակը, նախկինում ստացած շահույթը։ Չնայած այս հարցի պատասխանը միանշանակ է, իմ կարծիքով, ներդրումների սպասման որոշիչ գործոնը հանդիսանում է արդեն ստացված շահույթը»։"Նա առաջ է քաշել հիպոթեզ և ցույց է տվել, որ ընթացիկ բորսայական գները կարող են օգտագործվել ապագա գնանշումների կանխատեսման համար։
1939 թ. Ազգերի լիգայի պատվերով բազմակի հավասարումներով ռեգրեսիոն մոդել մշակելու ընթացքում Թինբերգենն իրականացնում է բիզնես ցիկլերի շուրջ հետազոտություններ, որն ընդունված է համարել էկոնոմետրիկայում ժամանակակից վիճակագրական մեթոդների կիրառության սկիզբ։ Ազգերի լիգայի նախագիծը, բնականաբար, ուղղված էր ոչ թե նոր մեթոդոլոգիայի մշակմանը, այն ներդրումային ճգնաժամի հետ կապված ամենասուր սոցիալական խնդիրների համար լուծումներ որոնմանը։ Դրված էր խնդիր գնահատել տնտեսական տատանումների պատճառները, իսկ քանի որ տարբեր գործոններ են ազդում միևնույն ժամանակ, տարրական վիճակագրական մեթոդներն այս դեպքում չէին կարող օգտագործվել։
Ենթադրական եղանակ
Կատեգորիա:Բայ
Աստերոիդների ցանկ (25801-25900)
Աստերոիդների ցանկ (25701-25800) * Աստերոիդների ցանկ * Աստերոիդների ցանկ (25901-26000)
Լեեդռի
Լեեդռի (Leedri), գյուղ Էստոնիայի Սաարեմաա նահանգի Լյումանդա շրջանում։
2011 թվականի տվյալներով գյուղում բնակվում էր 42 մարդ։
Արտաքին հղումներ
Կատեգորիա:Էստոնիայի Սաարեմաա նահանգի Լյումանդա շրջանի բնակավայրեր Կատեգորիա:Էստոնիայի գյուղեր
Պայմանական եղանակ
Պայմանական (ենթադրական ) եղանակի բայաձևերը սովորաբար ցույց են տալիս պայմանով, ենթադրաբար կատարվող գործողություն։ Այդ բայերը կարող են ցույց տալ նաև հաստատապես կատարվող գործողություն. Կ եղանակիչով կազմված բայաձևերը կիրառվում են ներկա և անցյալ անկատար ժամանակների իմաստով որպես սովորության, կրկնության ներկա և անցյալ անկատար, օրինակ՝ ''Առավոտյան վեր կկենա, շտապ մի կտոր հաց կուտի ու կշտապի դաշտ ։ Պայմանական (ենթադրական) եղանակն ունի երկու պարզ ժամանակաձև՝ պայմանական (ենթադրական) ապառնի և պայմանական (ենթադրական) անցյալ։
Պայմանական (ենթադրական) եղանակի ապառնիի և անցյալի բայաձևերը կազմվում են ըղձական եղանակի համապատասխան ձևերից, որոնց սկզբում ավելանում է Կ եղանակիչը։ Օրինակ՝
Պայմանական (ենթադրական) ապառնի կտեսնեմ կտեսնենք կգնամ կգնանք կտեսնես կտեսնեք կգնաս կգնաք կտեսնի կտեսնեն կգնա կգնան
Պայմանական (ենթադրական) անցյալ կտեսնեի կտեսնեինք կգնայի կգնայինք կտեսնեիր կտեսնեիք կգնայիր կգնայիք կտեսներ կտեսնեին կգնար կգնային
Տես նաև
Կատեգորիա:Բայի եղանակներ
Դի (Խիզանի գավառ)
Դի, գյուղ Արևմտյան Հայաստանում, Բիթլիսի վիլայեթի Խիզանի գավառակում։ Գտնվում էր Վանա լճից հարավ-արևմուտք։
Տեսակավորող հաշվողական մեքենա
Տեսակավորող հաշվողական մեքենա, ծակոտաքարտերը դասավորող և ընտրող, այսինքն՝ դրանք ըստ որոշակի հատկանիշների դասակարգող մեքենա։ Հիմնական հանգույցներն ու մեխանիզմներն են․ ծակոտաքարտեր մատուցող մեխանիզմը, համեմատող սարքավորումը, տեսակավորող մեխանիզմը և սովորաբար տեսակավորված ծակոտաքարտերը կուտակող 13 գրպանիկները։ Ծակոտաքարտերն ըստ խմբերի բաշխելիս Տեսակավորող հաշվողական մեքենայի գործողության հիմքում ընկած է հատկանիշի կոդի (անցքերի համակարգ ծակոտաքարտի որոշակի սյունակում) ընկալումը և համապատասխան ընդունիչ գրպանիկ ուղարկելը։ էլեկտրամեխանիկական Տեսակավորող հաշվողական մեքենայի արտադրողականությունը 1 րոպեում՝ 350-400, իսկ էլեկտրոնային Տեսակավորող հաշվողական մեքենայինը՝ մինչև 2000 ծակոտաքարտ։
Դի (Խիզանի գավառ)
Գյուղն ուներ '''Ս. Աստվածածին''' անունով եկեղեցի ։
Ծանոթագրություններ
Կատեգորիա:Արևմտյան Հայաստանի գյուղեր
Օղուզքենդ
Օղուզքենդ, նախկինում նաև՝ Սովխոզ (Oğuzkənd), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում։
Քրիստոսի չարչարանքները
«Քրիստոսի չարչարանքները» (The Passion of the Christ), 2004 թվականին նկարահանված ֆիլմ, որի ռեժիսորը Մել Գիբսոնն է, իսկ գլխավոր դերակատարը՝ Ջեյմս Կևիզելը։
Ֆիլմը նկարագրում է Հիսուս Քրիստոսի չարչարանքները և այն իրադարձությունները, որոնք տեղի են ունեցել նրա երկրային կյանքի վերջին տասներկու ժամերի ընթացքում՝ սկսած Ձիթենյաց այգում նրա աղոթքից մինչև խաչելությունը։ Ֆիլմի յուրահատկությունն այն է, որ նկարահանված է արամեերեն, եբրայերեն և լատիներեն լեզուներով։
«Քրիստոսի չարչարանքները» ֆիլմն իր հրապարակային ցուցադրման ընթացքում հավաքել է ավել քան 600 միլիոն ԱՄՆ դոլար և դարձել բոլոր ժամանակների ամենաշահութաբեր ոչ անգլերեն ֆիլմը։ Այն առաջադրվել է երեք «Օսկարի»՝ լավագույն երաժշտության, դիմահարդարման և օպերատորական աշխատանքի համար ։
Սյուժե (դիպաշար)
Ֆիլմը սկսվում է Գեթսեմանյան այգում, երբ Քրիստոսը աղոթում է, մինչ առաքյալները քնած են։ Մինչ այդ աշակերտներից մեկը՝ Հուդա Իսկարիովտացին, երեսուն արծաթի դիմաց մատնում է իր ուսուցչին։ Հրեա զինվորները Հիսուսին գտնում են այգում և ձերբակալում՝ բերելով քահայանապետ Կայիափայի մոտ։ Հիսուսի մայր Մարիամը, Մարիամ Մագդաղենացին և Հովհաննես առաքյալը հետևում են նրանց։ Կայիափան անց է կացնում Հիսուսի դատը՝ չնայած որոշ հոգևորականների դիմադրությանը, որոնց հեռացնում են դատից։ Երբ Կայիափան հարցնում է Հիսուսին, թե արդյո՞ք նա Աստծո որդին է, Հիսուսը պատասխանում է. «Ես Եմ»։ Հրեաները Հիսուսին դատապարտում են մահվան։ Քահանայապետի պալատի մոտ հավաքված ժողովրդի մեջ Պետրոս առաքյալը երեք անգամ հրաժարվում է, որ ճանաչել է Հիսուսին, այնուհետև արտասվելով դուրս վազում։ Միևնույն ժամանակ Հուդան, զղջալով իր արարքի համար, փորձում է հետ վերադարձնել արծաթ դրամները, որպեսզի Հիսուսին ազատեն, սակայն Կայիափան մերժում է նրան։ Դևերից տանջված Հուդան փախչում է քաղաքից դուրս և կախում իրեն սատկած ավանակից հանած պարանով։
Նոր Կտակարան
Համաձայն ռեժիսոր Մել Գիբսոնի՝ ֆիլմի սկզբնաղբյուր են հանդիսացել չորս Ավետարանները։ Ֆիլմը ներառում է նաև այլ մանրամասներ Նոր Կտակարանից։ «Տե՛ս, մայրի՛կ, ես նորն եմ արարում» տողը, օրինակ, վերցված է Հայտնության գրքից ։
Հին Կտակարան (հրեական Աստվածաշունչ)
«Քրիստոսի չարչարանքները» ֆիլմում կան նաև Հին Կտակարանից մեջբերումներ։ Ֆիլմը սկսվում է Եսայի մարգարեի գրքից մեջբերմամբ։ Գեթսեմանյան այգում Հիսուսը սպանում է օձի, որի մասին ակնարկ կա Ծննդոց 3:15-ում։ Ողջ ֆիլմի ընթացքում Հիսուսը մեջբերումներ է անում Սաղմոսներից, որոնք ներառված են Նոր Կտակարանում ։
Ավանդական պատմություններ
«Քրիստոսի չարչարանքների» նկարագրումը հիմնված է չարչարանքների շուրջ հյուսված ավանդական պատմությունների (ավանդապատումներ) վրա։ Այսպես, տասնչորս կանգառներից, որոնք առանձնացվում են «Սգո ճանապարհը» անցնելիս, նկարագրված են բոլորը բացի ութերորդից և տասնչորսերորդից։ Ֆիլմում ներառված է նաև հրեական ավանդական զատկական արարողությունից (զատկական սեդեր) վերցված հետևյալ երկխոսությունը, երբ Մարիամը հարցնում է. «Ինչո՞վ է այս գիշերը տարբերվում մյուս գիշերներից», Մագդաղենացին պատասխանում է. «Քանի որ այն ժամանակ մենք ստրուկ էինք, իսկ հիմա՝ այլևս ոչ»։ Մի շարք կերպարների անունները ավանդական են և չկան Աստվածաշնչում, որոնցից են Քրիստոսի հետ խաչված Դիսմասը և Գեսմասը ։
Կաթոլիկ գրվածքներ
Սցենարիստներ Մել Գիբսոնը և Բենեդիկտ Ֆիջերալդը նշել են, որ նրանք ընթերցել են Քրիստոսի չարչարանքների մասին պատմող բազմաթիվ պատմություններ, այդ թվում նաև կաթոլիկ միստիկական գրություններ։ Հիմնական աղբյուր է հանդիսացել գերմանացի միանձնուհի Աննա Կատերինա Էմերիխի (1774-1824) գրությունը («The Dolorous Passion of Our Lord Jesus Christ»)։ Այդ գրությունից վերցված տեսարաններից են օրինակ, երբ հրեա զինվորները ձերբակալությունից հետո կախում են Հիսուսին կամրջից, երբ Հուդային մատնությունից հետո սկսում են տանջել դևերը, Հիսուսի գանահարումից հետո նրա արյան մաքրումը, և երբ խաչելության ժամանակ հռոմեացի զինվորը կոտրում է Հիսուսի ձեռքը, որպեսզի նրա ափը հասնի մեխի համար նախատեսված անցքին։ Երկրորդ աղբյուրը գրված է 17-րդ դարի իսպանացի միանձնուհի Մարա դե Ագրեդայի կողմից («The Mystical City of God») :
Նկարահանման վայրեր
Նկարահանումները տեղի են ունեցել Իտալիայում, առաջին հերթին «Չինեչիտա» ստուդիայում, Հռոմում և Մատերա հին քաղաքում։ Ֆիլմի բյուջեն՝ 30 միլիոն ԱՄՆ դոլարը և մարկետինգի համար ծախսված 15 միլիոնը ԱՄՆ դոլարը ամբողջությամբ ֆինանսավորվել է Գիբսոնի և նրա՝ «Icon Productions» կինոստուդիայի կողմից։ Ֆիլմի պրեմիերան կայացել է 2004 թ. փետրվարի 25-ին։
Պրեմիերա Ամերիկայում
Ֆիլմի պրեմիերան ԱՄՆ-ում կայացել է 2004 թ. փետրվարի 25-ին՝ Մեծ Պահքի առաջին օրը։ Առաջին ուիք-էնդի ընթացքում ֆիլմը հավաքեց 83 միլիոն ԱՄՆ դոլար։ «Քրիստոսի չարչարանքները», ԱՄՆ-ում հավաքելով մոտ 370 միլիոն ԱՄՆ դոլար, դարձավ ամենաշահութաբեր «R» ռեյտինգի և ոչ անգլալեզու ֆիմը ։
Միջազգային ցուցադրություն
Չնայած բազմաթիվ հակասությունների՝ ֆիլմը հաջողությամբ ցուցադրվեց բազմաթիվ երկրներում, այդ թվում մի շարք մուսուլմանական երկրներում, ինչպիսիք են Եգիպտոսը և Թուրքիան՝ ընդհանուր առմամբ ամբողջ աշխարհում հավաքելով $611,899,420 :
Քննադատություն
Ֆիլմը արժանացավ խառը կարծիքների քննադատների կողմից։ Քննադատները բարձր գնահատեցին Ջեյմս Կևիզելի դերակատարությունը ֆիլմում։ Հայտնի կինոքննադատ Ռոջեր Էբերտը տվել է ֆիլմին չորս աստղ, չորս հնարավորից ։ «New York Press»-ի քննադատ Արմոնդ Ուայտը բարձր է գնահատել Գիբսոնի աշխատանքը՝ նրան համեմատելով Թեոդոր Դրայզերի հետ, որը կարողանում է ոգի տալ արվեստին ։ Սակայն, Ջամի Բերնարդը «New York Daily News»-ից անվանեց այն ամենավտանգավոր հակասեմիտական ֆիլմը, որը նկարահանվել է Երկրորդ համաշխարհային պատերազմի ժամանակների գերմանական քարոզչական ֆիլմերից հետո ։ 2006 թվականի հունիսին «Entertainment Weekly»-ին «Քրիստոսի չարչարանքները» անվանեց բոլոր ժամանակների ամենահակասական ֆիլմը։
Հակասություններ պապական հաստատման շուրջ
«Քրիստոսի չարչարանքները» ֆիլմի պրոդյուսեր Սթիվեն ՄակԷվետին դեկտեմբերին ներկայացրել է ֆիլմը արքեպիսկոպոս Ստանիսլավ Դզիվիշին՝ Հռոմի պապի քարտուղարին։ Արքեպիսկոպոս Դզիվիշը վերադարձրել է ֆիլմը Մակէվետիին և ասել է, որ դիտել է ֆիլմը Հովհաննես Պողոս II-ի հետ։ Դեկտեմբերի 16-ին «Daily Variety»–ն հայտարարեց, որ պապը դիտել է ֆիլմը, իսկ «Wall Street Journal»-ի վերլուծաբան Պեգգի Նունանը հայտնեց, որ Հովհաննես Պողոս II-ը ասել է «այդպես էլ եղել է»՝ մեջբերելով ՄակԷվետիին, ով ասել էր, որ լսել է դա Դզիվիշից ։ «National Catholic Reporter»-ը, «Reuters»-ը և «Associated Press»-ը նույնպես հրատարակեցին նույնատիպ հայտարարություններ ։ Հունվարի 18-ին Ֆրենկ Ռիչը հարցազրույց վերցրեց իտալացի թարգմանչից, ով մեջբերելով Դզիվիշին, նշեց, որ պապը անվանել է ֆիլմը «հիանալի» և ասել «այդպես էլ եղել է»։ Հաջորդ օրը արքեպիսկոպոս Դզիվիշը հայտնեց, որ Հռոմի պապը ոչ մեկին չի ասել իր կարծիքը ֆիլմի մասին։ Այդ հերքումը առաջացրեց բազում մեկնաբանություններ, որոնք մեղադրեցին պրոդյուսերներին պապական մեջբերում պատրաստելու մեջ՝ ֆիլմի մարկետինգի համար ։
Հունվարի 22-ին Նավարրո-Վալսը հանդես եկավ պաշտոնական հայտարարությամբ. «Ֆիլմը Հիսուս Քրիստոսի չարչարանքների կինեմատոգրաֆիական բեմադրումն է՝ հիմնված Ավետարանների վրա։ Դա սովորական պրակտիկա է Սրբազան Հոր համար, չարտահայտել հասարակական կարծիք գեղարվեստական ստեղծագործությունների վերաբերյալ, կարծիքներ, որոնք միշտ բաց են տարբեր էսթետիկական բնույթի գնահատականների համար» ։
Հակասեմիտիզմի մեղադրանքներ
Մինչ ցուցադրությունը ֆիլմի սցենարն ուղարկվել էր Ամերիկայի միջկրոնական գործերի հանձնաժողովին և հակադիֆամացիոն լիգայի միջկրոնական դեպարտամենտը։ Վերջիններս հայտարարեցին, որ
Հակադիֆամացիոն լիգան նույնպես հայտարարություն հրապարակեց դեռ չցուցադրված ֆիլմի մասին, նշելով, թե «...պատմագիտական և աստվածաբանական հասկացողության բացակայությունը կարող է կեղծել պատմությունը և թշնամանքով լցնել նրանց, ովքեր ատում են հրեաներին»։
«The Nation» թերթում, մեկնաբան Կատա Պոլիտը ասել է. «Գիբսոնը խախտել է կաթոլիկ կոնֆերանսի (1988 Միացյալ Նահանգների կաթոլիկ եպիսկոպոսների կոնֆերանս) բոլոր հիմնադրույթները, կապված հրեաներին՝ չարչարանքների նկարագրման մեջ ներկայացման հետ (չներկայացնել նրանց արյունարբու, որպես ամբոխ, չօգտագործել գրություն, որը կուժեղացնի հրեաների նկատմամբ նեգատիվ վերաբերմունքը և այլն)... հոգևորականները ունեն չար դեմքեր, Հերովդես արքան և նրա շրջապատը ներկայացված են որպես համասեռամոլներ։ Լավ հրեաների դերերում են իտալացի կինոաստղերը (իտալացի սեքս-խորհրդանիշ Մոնիկա Բելուչին՝ Մագդաղենացու դերում)» ։
Հոգևորական Ուիլլամ Ֆուլկոն, Լոյոլա Մերիմաունտ համալսարանի պրոֆեսորը, որը ֆիլմի թարգմանիչն էր, համաձայն չէր նման գնահատականի հետ և չի գտնում, որ ֆիլմը հրեաներին մեղադրում է աստվածասպանության մեջ ։
Ֆիլմի այն հատվածներից մեկը, որը ընկալվում է, որպես հակասեմիտականության դրսևորման օրինակ, Կայիափայի երկխոսությունն է, երբ վերջինս պնդում է. «Նրա արյունը թող լինի մեր և մեր երեխաների վրա»։ Մեջբերում, որը ոմանց կողմից պատմականորեն ներկայացվում է որպես անեծք հրեա ժողովրդի վրա։ Որոշ հրեական կազմակերպություններ խնդրել էին հեռացնել այդ հատվածը ֆիլմից։ Այնուամենայնիվ, միայն հեռացվել էին ենթագրերը, իսկ օրիգինալ երկխոսությունը արամեերեն լեզվով մնացել էր ։
Երբ Գիբսոնին հարցրել են այդ հատվածի մասին, նա ասել է. «Դա փոքր հատված է, և ես հավատում եմ դրան, բայց ես երբեք չեմ համարել, որ դա վերաբերվում է հրեաներին, և ենթադրում է որևէ անեծք նրանց վրա։ Դա ուղղված է մեր բոլորի վրա, բոլոր նրանց վրա ովքեր եղել են այնտեղ և ովքեր եկել են դրանից հետո։ Նրա արյունը մեր բոլորի վրա է։ Եվ պատճառներից մեկը, որ ես ընդգրկել եմ այդ հատվածը, բացի այն որ դա ճշմարտություն է, այն է, որ ես չեմ ուզում, որ ինչ որ մեկը թելադրի, թե ինչ պետք է ասել և ինչը՝ ոչ» ։
«New Republic»-ում Լեոն Վիեսելտիերը ասել է. «Հրեական կերպարների ներկայացման տեսանկյունից «Քրիստոսի չարչարանքները» անկասկած հակասեմիտական ֆիլմ է, և եթե որևէ մեկը այլ կերպ է մտածում, ապա նա չգիտի կամ չի ցանկանում իմանալ արվեստում և ֆիլմերում հակասեմիտականության դրսևորումների պատմության մասին» ։